**NAZIV PROJEKTA:** Povećanjem energetske učinkovitosti do rasta konkurentnosti društva – LIPOVLJANI LIGNUM d.o.o.

**NAZIV KORISNIKA:** LIPOVLJANI LIGNUM d.o.o.

**UKUPNA VRIJEDNOST PROJEKTA:** 39.667.413,00 KN

**EU SUFINANCIRANJE PROJEKTA:** 19.632.078,55 KN

**RAZDOBLJE PROVEDBE PROJEKTA:** 01.09.2020. – 30.06.2023.

LIPOVLJANI LIGNUM d.o.o. za proizvodnju i usluge je 2021. godine na javni poziv Ministarstva gospodarstva i održivog razvoja „Povećanje energetske učinkovitosti i korištenja obnovljivih izvora energije u proizvodnim industrijama“ prijavio projekt pod nazivom „Povećanjem energetske učinkovitosti do rasta konkurentnosti društva – LIPOVLJANI LIGNUM d.o.o.“ Ugovor o dodjeli bespovratnih sredstava u okviru navedenog poziva potpisan je 22. prosinca 2021. godine.

**SAŽETAK PROJEKTA:**

Svrha projekta je smanjiti potrošnju energije u odnosu na energiju isporučenu prije provedbe projekta u proizvodnom pogonu za 72,19% godišnje, povećati udio korištenja obnovljivih izvora energije za 2.574.588,60 kWh/god te smanjiti emisije CO2 za 1.162,27 t/god. Projekt će doprinijeti povećanju konkurentnosti društva Lipovljani Lignum d.o.o. i uštedama energije u proizvodnim industrijama u Republici Hrvatskoj. Ciljna skupina projekta su djelatnici kojima će se poboljšati radni uvjeti te iz ostvarenih ušteda financirati nova ulaganja za rast i razvoj poslovanja, partneri (dobavljači i kupci) i građani, koji će u dugom roku imati čišći okoliš.

**CILJEVI I REZULTATI PROJEKTA:**

Opći cilj projekta je doprinijeti povećanju učinkovitog korištenja energije u proizvodnim industrijama i tako omogućiti rast konkurentnosti cjelokupnog gospodarskog sustava Hrvatske, što je u skladu i s ciljem Europske unije, za koju je energetska učinkovitost i smanjenje potrošnje energije za najmanje 32,5% do 2030. godine strateški prioritet.

Svrha projekta je povećati učinkovitost korištenja energije društva Lipovljani Lignum d.o.o. ulaganjem, tj. smanjiti potrošnju energije u odnosu na isporučenu prije provedbe projekta u proizvodnom pogonu za 72,19% godišnje i smanjiti emisije CO2 za 1.162,27 t/god, a izgradnja fotonaponske elektrane povećat će količine energije proizvedene iz OIE za 2.574.588,60 kWh/god. Konkretno, isporučena energija u proizvodnom pogonu prije zahvata iznosi 4.878.821,60 kWh/god, a uspješnom provedbom predloženog projekta (proračunata) isporučena energija nakon zahvata iznosit će 1.356.779,12 kWh/god (ušteda od 72,19%). Također, važno je istaknuti kako će nakon provedbe mjera energetske obnove smanjenje emisija CO2 u proizvodnom pogonu iznositi 1.162,27 t/god.

Provedba projekta i svih definiranih mjera dovest će do ispunjenja ciljeva projekta, ali i ciljeva Javnog poziva. Također, projekt je usklađen s europskim i nacionalnim strateškim dokumentima. Projekt izravno doprinosi:

(1) ostvarenju klimatsko-energetskog cilja „20/20/20“ iz strategije Europa 2020.

(2) promicanju energetske učinkovitosti, tj. smanjenju emisija CO2 u skladu sa Sporazumom o partnerstvu između RH i EK: Tematski cilj 4 „Podržavanje prelaska na niskougljično gospodarstvo u svim sektorima“

(3) ostvarenju pokazatelja Operativnog programa „Konkurentnost i kohezija 2014.-2020.“: PO 4 Promicanje energetske učinkovitosti i obnovljivih izvora energije, SC 4b1 Povećanje energetske učinkovitosti i korištenja obnovljivih izvora energije u proizvodnim industrijama

(4) usklađenosti sa Zakonom o energetskoj učinkovitosti (NN, br. 127/14, 116/18, 25/20)

(5) Integriranome nacionalnom energetskom i klimatskom planu za Republiku Hrvatsku za razdoblje od 2021. do 2030.

**PROJEKTNE AKTIVNOSTI OBUHVAĆAJU:**

1. Pripremu dokumentacije projektnog prijedloga i ostale projektno-tehničke dokumentacije
2. Mjere energetske učinkovitosti
3. Promicanje energije iz obnovljivih izvora energije
4. Upravljanje projektom
5. Promidžbu i vidljivost

*Projekt je sufinancirala Europska Unija iz Europskog fonda za regionalni razvoj, a provodi se u okviru Operativnog programa „Konkurentnost i kohezija“ 2014-2020 iz Mehanizma za oporavak i otpornost 2021.-2026. (National Recovery and resiliance plan 2021-2026).*

Za više informacija o Europskim strukturnim i investicijskim fondovima posjetite:  
<https://strukturnifondovi.hr/>

<https://strukturnifondovi.hr/eu-fondovi/esi-fondovi-2014-2020/op-konkurentnost-i-kohezija/>

<https://planoporavka.gov.hr/>